Hartlaŭba anaso

La Hartlaŭba anaso (Pteronetta hartlaubii) estas malhelbruna anaso de arbaroj de Afriko. Iam inkludata en la parafiletika grupo de la "kairinenoj", ĝi estis poste movigita al la grupo de plaŭdanasoj.Harvnb, Madge, Burn, 1987, p. 185. Tamen, ĝi estas tre distinga el la "tipaj" plaŭdanasoj, kaj estis lokigita en la monotipa genro Pteronetta por marki tion.

Analizoj pere de DNA sugestis, ke ĝi apartenas al tre distinga klado — eble al propra subfamilio — kune kun la Bluflugila ansero, alia afrika specio de akvobirdo kun necertaj parencoj.  

Ĝi estas ĝenerale malhelbruna anasido kun aspekto de ansero, tio estas grandaj, longaj kaj fortaj kapo kaj kolo, pli cinamokolora en brusto, kaj nigra en kapo kaj kolo. Ankaŭ la beko estas nigra kun blanka pinto kaj bekobazo. Eĉ ripoze videblas bluan speguleton per kiu tiu specio similas al la Bluflugila ansero.

Hartlaŭba anaso estas specio de loĝantaj birdoj en ekvatora Okcidenta kaj Centra Afriko, el Gvineo kaj Sieraleono orienten tra Nigerio al Sudano, kaj suden al Gabono, Kongo kaj DRK.

Tiu birdo ricevis sian nomon (kaj komuna kaj scienca) laŭ la germana naturalisto Gustav Hartlaub.

 Referencoj 

 Fontoj 
 Madge, Steve & Burn, Hilary (1987): Wildfowl : an identification guide to the ducks, geese and swans of the world. Christopher Helm, London. ISBN 0-7470-2201-1

Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Afriko